พระราชกฤษฎีกากำหนดเขตที่ดินในท้องที่ตำบลห้วยเกต อำเภอตะพานหิน จังหวัดพิจิตร ให้เป็นเขตโครงการจัดรูปที่ดิน พ.ศ. 2521


พระราชกฤษฎีกา
กำหนดเขตที่ดินในท้องที่ตำบลห้วยเกต
อำเภอตะพานหิน
จังหวัดพิจิตร
ให้เป็นเขตโครงการจัดรูปที่ดิน
พ.ศ.
๒๕๒๑
 

ภูมิพลอดุลยเดช
ป.ร.
ให้ไว้
ณ วันที่ ๘ กรกฎาคม พ.ศ. ๒๕๒๑
เป็นปีที่
๓๓ ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรกำหนดเขตที่ดิน
ในท้องที่ตำบลห้วยเกต อำเภอตะพานหิน จังหวัดพิจิตร ให้เป็นเขตโครงการจัดรูปที่ดิน

อาศัยอำนาจตามความในมาตรา ๒๕
แห่งธรรมนูญการปกครองราชอาณาจักร พุทธศักราช ๒๕๒๐ และมาตรา ๒๔
แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗ จึงทรงพระกรุณาโปรดเกล้าฯ
ให้ตราพระราชกฤษฎีกาขึ้นไว้ ดังต่อไปนี้

มาตรา ๑ พระราชกฤษฎีกานี้เรียกว่า พระราชกฤษฎีกากำหนดเขตที่ดินในท้องที่ตำบลห้วยเกต
อำเภอตะพานหิน จังหวัดพิจิตร ให้เป็นเขตโครงการจัดรูปที่ดิน พ.ศ. ๒๕๒๑

มาตรา ๒[๑]
พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓ ให้ที่ดินในเขตท้องที่ตำบลห้วยเกต
อำเภอตะพานหิน จังหวัดพิจิตร
ภายในแนวเขตตามแผนที่ท้ายพระราชกฤษฎีกานี้ซึ่งปรากฏรายชื่อเจ้าของหรือผู้ครอบครองที่ดินโดยชอบด้วยกฎหมายตามบัญชีท้ายพระราชกฤษฎีกานี้
เป็นเขตโครงการจัดรูปที่ดิน

มาตรา ๔
ให้รัฐมนตรีว่าการกระทรวงเกษตรและสหกรณ์และรัฐมนตรีว่าการกระทรวงมหาดไทยรักษาการตามพระราชกฤษฎีกานี้


ผู้รับสนองพระบรมราชโองการ
พลเอก
เกรียงศักดิ์ ชมะนันทน์
นายกรัฐมนตรี
[เอกสารแนบท้าย]

๑. แผนที่ท้ายพระราชกฤษฎีกากำหนดเขตที่ดิน
ในท้องที่ตำบลห้วยเกต อำเภอตะพานหิน จังหวัดพิจิตร ให้เป็นเขตโครงการจัดรูปที่ดิน
พ.ศ. ๒๕๒๑
๒.
บัญชีรายชื่อเจ้าของหรือผู้ครอบครองที่ดินโดยชอบด้วยกฎหมายท้ายพระราชกฤษฎีกากำหนดเขตที่ดินในท้องที่ตำบลห้วยเกต
อำเภอตะพานหิน จังหวัดพิจิตร ให้เป็นเขตโครงการจัดรูปที่ดิน พ.ศ. ๒๕๒๑

(ดูข้อมูลจากภาพกฎหมาย)
หมายเหตุ
:- เหตุผลในการประกาศใช้พระราชกฤษฎีกาฉบับนี้ คือ เนื่องจากทางราชการได้ดำเนินการสำรวจที่ดินเพื่อเกษตรกรรม
ในท้องที่ตำบลห้วยเกต อำเภอตะพานหิน จังหวัดพิจิตร และได้สอบถามความสมัครใจจากเจ้าของที่ดินแล้วซึ่งเจ้าของที่ดินมีจำนวนเกินกึ่งหนึ่งของบรรดาเจ้าของที่ดินทั้งหมดได้ยินยอมให้ทางราชการดำเนินการจัดรูปที่ดินได้
สมควรกำหนดบริเวณท้องที่ดังกล่าวเป็นเขตโครงการจัดรูปที่ดิน จึงจำเป็นต้องตราพระราชกฤษฎีกานี้ขึ้น



























ศิรวัชร์/จัดทำ
๓๑
พฤษภาคม ๒๕๖๐


[๑]
ราชกิจจานุเบกษา เล่ม ๙๕/ตอนที่ ๗๓/ฉบับพิเศษ หน้า ๗๑/๒๑ กรกฎาคม ๒๕๒๑